text: Kasprzak må rejse fra Rio uden medalje
  15 august 2016 kl. 14.29
  Anna Kasprzak fra Haderslev var mandag i konkurrence, men må se langt efter medaljer. 
  Dressurrytteren Anna Kasprzak fra Haderslev må efter onsdagens finale erkende, at hun ikke får en medalje med hjem fra Rio. Anna Kasprzak scorede i disciplinen Grand Prix Freestyle 76,857 procent, hvilket ikke kommer til at give hende en medalje, det siger Agnete Berner, kommunikationsassistent ved Kasprzak Dressage. Ifølge hende var Anna Kasprzaks mål, at komme i top 10.
  - Målsætningen var en top 10-placering, men det er endnu for tidligt at sige, fordi hun var blandt de første ryttere, og de sidste endnu ikke har været i konkurrence, fortæller Agnete Berner.
  Ved OL i London blev Anna Kasprzak nummer 18, men i år har hun scoret en 0,4 procent højere score.
  